Jorge Larraz

Jorge Roberto Larraz Camardelli, nado en Buenos Aires o 12 de abril de 1937 e finado nas Palmas de Gran Canaria o 9 de agosto de 2016, foi un futbolista arxentino nacionalizado ecuatoriano. Xogaba como dianteiro e o seu primeiro club foi o Deportivo Armenio.

 Traxectoria 
Comezou a súa carreira en 1951 xogando para o Deportivo Armenio ata 1953. En 1954 trasladouse ao Gimnasia y Tiro de Salta, onde estivo ata 1956. Nese mesmo ano marchou a Ecuador para xogar no Emelec, club no que vestiu a camisola ata 1957, cando marchou para España, onde defendeu a elástica da UD Las Palmas. Máis adiante en 1960 incorporouse ao Granada CF, pero só ata 1961, momento no que volveu ás Illas Canarias, esta vez para xogar no CD Tenerife. 

En novembro de 1962 fichou polo Deportivo da Coruña, que ocupaba a penúltima posición da Primeira División. Debutou na xornada 9 contra o Osasuna, e anotoulle a Betancort o terceiro dos goles branquiazuis. Marcou dous goles máis, insuficientes para salvar o equipo do descenso a Segunda.

Comezou a tempada 1963/64 sen minutos no equipo adestrado por Roque Olsen, e en xaneiro ofreceuse ao Fabril, que mlitaba en Terceira. Disputou varias xornadas co equipo fabrilista con actuacións destacadas, ata que foi recuperado por Olsen para o primeiro equipo, co que acabou por lograr o ascenso a Primeira.

Ao ano seguinte fichou polo Racing de Ferrol co que rematou a súa carreira en 1965.

Faleceu nas Palmas de Gran Canaria o 9 de agosto de 2016."Fallece Jorge Larraz, el pibe que vino a la UD en los años 50"

 Selección nacional 
Foi internacional coa selección de Ecuador e participou na Copa América de 1957.Southamerican Championship 1957

 Notas 

 Véxase tamén 
 Ligazóns externas 
 Ficha en BDFútbol
 Entrevista en Tinta Amarilla.es

Categoría:Nados en 1937
Categoría:Nados en Buenos Aires
Categoría:Futbolistas da Arxentina
Categoría:Futbolistas de Ecuador
Categoría:Dianteiros de fútbol
Categoría:Xogadores do Club Deportivo Armenio
Categoría:Xogadores do Club de Gimnasia y Tiro de Salta
Categoría:Xogadores do Club Sport Emelec
Categoría:Xogadores do Club Deportivo Universidad Católica (Ecuador)
Categoría:Xogadores da UD Las Palmas
Categoría:Xogadores do Granada CF
Categoría:Xogadores do CD Tenerife
Categoría:Xogadores do Deportivo da Coruña
Categoría:Xogadores do Deportivo Fabril
Categoría:Xogadores do Racing de Ferrol
Categoría:Xogadores da selección de fútbol de Ecuador